Ջեսիկա Դուբրոֆ

Ջեսիկա Ուիթնի Դուբրոֆ (, ), ամերիկուհի կուրսանտ-օդաչու, 7 տարեկանում փորձել է դառնալ ամենաերիտասարդ օդաչուն՝ թռչելով ԱՄՆ-ի շուրջ։ Դարձել է  ավիավթարի զոհ։ Նրա հետ զոհվել են նաև հայրն ու հրահանգիչը։ Թռիչքի պահին Ջեսիկան չի ունեցել օդաչուի վկայական, այն տրվում է միայն 16 տարեկանից։ Ըստ փորձագետների՝ վթարի պատճառ են հանդիսացել վատ եղանակն ու ինքնաթիռի ծանրաբեռնվածությունը։

Վաղ տարիներ 
Ջեսիկա Դուբրոֆը ծնվել է 1988 թվականի մայիսի 5-ին Մասաչուսեթս նահանգի Ֆալմութ քաղաքում։  Հայրը Լլոյդ Դուբրոֆն էր, իսկ մայրը՝  Լիզա Բլեր Հեեվեյը։ Լլոյդն ու Լիզան  եղել են  քաղաքացիական ամուսնության մեջ, և  նրանց  հարաբերությունները եղել են անկայուն։ 1990 թվականին զույգը բաժանվել է, իսկ մեկ տարի անց հայրն  ամուսնացացել է  Մելինդե Էնն Հերստի հետ։ 1992 թվականին Լլոյդն ու Հերստն աղջիկ են ունեցել։ Նույն թվականի դեկտեմբերին Լլոյդ Դուբրոֆն ու Լիզա Բլեր Հեեվեյը նորից են սկսել հանդիպել, ինչի արդյունքում ծնվել է նրանց երկրորդ աղջիկը։

4 տարեկանում Ջեսիկան ծնողների հետ տեղափոխվել Սան Ֆրանցիսկոյի ծոցի շրջան։

Թռիչքի նախապատրաստում  
Առաջին անգամ Ջեսիկան եղել է օդանավակայանում, երբ 6 տարեկան էր։ Դրանից հետո աղջկա մեջ ցանկություն է առաջացել ինքնուրույն վարել ինքնաթիռ։ Հայրը, որն այդ ժամանակ ապրում էր աղջկա հետ, աղջկան առաջարկել է թռչել ԱՄՆ-ի վրայով, վերջինս էլ  պատրաստակամորեն համաձայնվել է։ Թռիչքին նախապատրաստելու համար Ջեսիկան ինքնաթիռը վարելու դասեր է անցել ինքնաթիռի հրահանգիչ   Ջո Ռեյդայի մոտ։

Թռիչքը կրել է  «Ծովից դեպի փայլուն ծով» () կարգախոսը, որը մեջբերված  էր ամերիկյան «Ամերիկան գեղեցիկ է» () հայրենասիրական երգից։ Լլոյդը պատվիրել էր թռիչքի լոգոտիպով  գլխարկներ և մարզական շապիկներ, որպեսզի հետագայում դրանք վաճառի։ Ջեսիկան մոտ 35 ժամ թռիչքի դասեր է անցկացրել։
Այնուամենայնիվ, Ջեսիկան  չուներ  օդաչուի  վկայական, քանի որ այն տրվում է  տասնվեց տարեկանից։

Թռիչք 

Թռիչքից առաջ` երեկոյան, Ջեսիկան, նրա հայրը և հրահանգիչը  մեկնել են Շայեն քաղաք, որտեղ նրանք մի քանի լրատվամիջոցների հարցազրույց են տվել, այնուհետև տեղի ռադիոկայանի տնօրենի հետ մեկնել հյուրանոց։  Ռադիոկայանի տնօրենն  առաջարկել է թռիչքը հետաձգել վատ եղանակի պատճառով։ Լլոյդը հրաժարվել է և նշել, որ պատրաստվում են «հաղթել»  փոթորկին։

Լլոյդը որոշել էր շրջանցել փոթորկին և թռիչքից անմիջապես հետո շարժվեց դեպի արևելք։ Չնայած  թռիչքից անմիջապես հետո թռիչքի  տեսանելությունը նորմայից նվազել է, սակայն Ռոյդը հրահանգել է շարունակել թռիչքը։

Թռիչքը տեղի է ունեցել  «Cessna 177» օդանավով։ Ջեսիկան նստել էր առջևի ձախ նստարանին, հրահանգիչ Ռեյդը՝ աջ, իսկ Լլոյդը՝ հետևի։ Անձամբ Ռեյդն այդ թռիչքը չի համարել բացառիկ, նա իր կնոջը պատմել էր, որ պատրաստվում է թռչել 7-ամյա աղջկա կողքը նստած, ինչի համար նրա ծնողները  վճարել են։

Ապրիլի 11-ի առավոտյան` 8:24-ին, ինքնաթիռը նորմայից 43 կգ ծանրաբեռնված օդ է բարձրացել։ Ականատեսների հաղորդմամբ վերելքը եղել է սովորականից դանդաղ։ Դրանից հետո ինքնաթիռը շրջվել է աջ, մի քանի հարյուր ֆուտ թռչելուց հետո ընկել  բնակելի փողոցում։ Ինքնաթիռում գտնվող 3 անձինք մահացել են վնասվածքներից։

Տրանսպորտի անվտանգության ազգային խորհուրդը իր հաշվետվության մեջ 1997 թվականի մարտի 11-ին է հրապարակել օդանավի աղետի մասին։ Պաշտոնապես հաղորդվել է, որ օդանավի աղետի համար հիմք են հանդիսացել վատ եղանակն ու ինքնաթիռի գերծանրաբեռնվածությունը։

Երեխա-օդաչուների անվտանգության օրենք 
Պատահարից հետո  երկրում  հասարակական ռեզոնանս է առաջացել․ ընդունել օրենք՝ արգելել անչափասներին ինքնաթիռ վարել։ ԱՄՆ Կոնգրեսում 1996 թվականի սեպտեմբերին ընդունվել է օրենքը, որի համաձայն անչափահասն իրավունք չունի ինքնաթիռ վարելու, եթե չունի օդաչուի վկայական, իսկ վկայականը տրվում է միայն 16 տարեկանից։ Օրենքը ստորագրել է նախագահ Բիլ Քլինթոնը։

Ծանոթագրություններ

Արտաքին հղումներ 
Ջեսիկա Ուիթնի Դուբրոֆ

Կին օդաչուներ
Օդաչուներ ըստ ազգության